Vanalinnas kehtestada õueala liiklemistingimused kogu Vanalinna ulatuses ja vastavad märgistused kinnitada iga sissesõidu juurde. Vanalinna läbivaid ja kõige kasutatavamatel marsruutidel eelkõige -  Nunne-Rataskaevu-Rüütli marsruut, mis läbib ka sõiduks keelatud jalakäijate tänavalõigu (Rataskaevu 22 ja 24 majade ees) _- kehtestada korrapärasem järelvalve ja efektiivsemad läbisõitu keelavad takistused (rikkumiste arvu pealt oleks linnal võimalik päevas teenida mitme ametniku kuupalk). Efektiivselt tuleks piirata autoga lapse kooliukseni viimist vanalinnas hommikusel tipptunnil eirates sõidukiiruspiirangut, mis tekitab Nunne-Lai-Suur-Kloostri marsruudil ning Vene ja Uuel tänaval kerg- ja jalgsiliiklejatele ebaturvalise  ja ohtliku keskkonna. Laste liiklemise ohutumaks muutmiseks teha ka lasteaedade (Vanalinnas kaks eralasteaeda) juurde ülekäigurajad ning lamavad politseinikud, ning lasteaia ja kooli juurde suubuvatele tänavatele ülekäigukohad, et vanalinna lapsed jõuaksid ohutult jalgsi kooli. Selleks, et vanalinna autostumise vastu võidelda tõsta vanalinnas veelgi parkimistasu, et võimalikult palju siia autoga saabuvad külalised pargiksid vanalinna piiridest väljaspool ja mitte vanalinna tänavatel.